Scutum
Vide etiam paginam discretivam: Scutum (discretiva). Scutum est armamentum latum quod bracchio vel manu geritur, ut eo tegumento corpus ab armis protegatur. De usu scutorum docemur et libris et picturis iam populorum antiquorum. Fuerunt scuta pedestria et equestria. Simplicia e ligno facta saepe pellibus tecta erant. Sed iam ab Homero narratur de scutis ex aere confectis et ornatis caelaturis artificiosis. Milites, imprimis nobiles, per annos sibi morem fecerunt scuta sua imaginibus certis afficiendi, velut draconis, oris Gorgonei, aliorum monstrorum, sive hostes terrendi causa sive ut a commilitantibus cognoscerentur.